Buyuk Britaniyada Brexit’dan so‘ng dollarli millionerlar soni 15 foizga qisqardi

Yevroittifoqdan chiqish to‘g‘risidagi qarordan so‘ng Buyuk Britaniyada dollar hisobidagi millionerlar soni 15 foizga qisqardi. Bu haqda Meduza xabar bermoqda.

Credit Suisse bankining yillik Global Wealth Report hisobotiga ko‘ra, mamlakatda hozir mol-mulki million dollardan oshiq bo‘lgan 2,2 million kishi istiqomat qilmoqda.
Tahlilchilar iqtisodiyotga asosan funt sterlingning boshqa dunyo valyutalariga nisbatan pasaygani (dollar kursi 15 foizga oshdi), shuningdek, fond bozoridagi inqiroz ta’sir ko‘rsatganini ta’kidlamoqda.
Ma’lumot uchun, Buyuk Britaniyadagi uy xo‘jaliklari mol-mulki ham Brexit’dan so‘ng 1,5 trillion dollarga (10 foizga pasayish) kamaydi.
Diqqat, diqqat! “Daryo”ning Telegram’dagi rasmiy kanali — “Toshqin ‘Daryo’”ga obuna bo‘lib, yangiliklardan ovozli ko‘rinishda bahramand bo‘lishingiz mumkin.